Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er kvinne, bor ikke i Sandnes kommune, og i alder av 58 år.

Faglig kompetanse: Strategisk planlegging for små og mellomstore bedrifter, spes. pedagogikk og statsvitenskap. Distriktshøyskolen i Sogndal og på Lillehammer.

Arbeidserfaring: Norsk Hydro- lete boring/ administrasjon. (10 år), kommuneplanlegger, bolig sosiale tiltak og senior rådgiver hos rådmannen fokus på eierskap, konsern og kommuneplan.

1. **Kan du beskrive din tilnærming til begrepene risiko og sårbarhet?**

Risiko er et sammensatt begrep, i en byutviklingskontekst er det lett å tenke på fysiske ting som skred, flom osv. Men det er også risiko knyttet til demografi, befolkningssammensetning og levekår. Bevissthet om risiko handler jo om man har klart å tegne et risikobilde som man kan handle forebyggende ut fra. En sårbarhet er som en konsekvens av en risiko – altså tilstanden til hva men ser risiko i forhold til. En risikoanalyse kan avdekke en sårbarhet.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, jeg har deltatt risiko- og sårbarhetsanalyser knyttet til kommuneplanen henholdsvis arealdelen. Vi har ikke gjort dette i forhold til samfunnsdelen av kommuneplanen. Men dette er nå mange år siden. (25 år). Har også vært delaktig i analyser knyttet til konkrete byggeprosjekter og hendelser en i kommunen over flere år.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Jeg vil si, det er ikke alltid vi kan stole på de resultatene vi kommer frem til. Noen ganger har vi for snevert kunnskapsgrunnlag i analysearbeidet. Men metodikken for å komme frem til et analyseresultat kan være bra. Det er viktig å ikke å være klar over at man ikke skal kopiere en analyse som er f. eks utarbeidet for to år siden da risikobildet kan ha endret seg i stor grad i forhold til analysetidspunktet.

1. **Er helhetlig risiko- og sårbarhetsanalyse viktige for kommunale rapporter?**

Ja, og jeg mener at dette burde brukes bredere og mer i organisasjonen. Tenker at vi er flinkere til å bruke risiko- og sårbarhetsanalyser i forbindelse fysiske ting, i forhold til tjeneste produksjonen gjør vi ikke det slik jeg er kjent med det. Tror vi hadde kjent på å gjøre dette systematisk. I tillegg tror jeg det hadde vært en fordel å bruke dette i forbindelse med økonomiplanen også. Tror det hadde vært en fordel å lage risiko- og sårbarhetsanalyser i forhold til gjennomføringsprosessen av arealplaner, spesielt med tanke på rekkefølgekrav og økonomi. Jeg tror at en slik analyse også kan vis hvor det offentlige skal prioritere både innsats og ressursbruk for å nå politiske mål og beslutninger.

1. **Har du et forhold til risikostyring og dette begrepet?**

Ja, jeg vil si dette begrepet er blitt mer og mer vanlig. Risikoene til kommunen er mange og sammensatte. Hele bilde blir mangfoldig alt fra det med omdømme, arbeidsgiveransvaret, tjenesteproduksjon, eierskap og kommunale foretak.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Ja, ønsker å nevne DSB og Rogaland brann- og redning IKS. Samtidig Helsedirektoratet og fylkesmannen i Rogaland. På høyt statlig nivå - Kommunal og moderniseringsdepartementet. Justis- og beredskapsdepartementet. DSB legger rammeverk for brannberedskapen mens Rogaland brann- og redning IKS utøver dette på vegne av oss. Opplever fylkesmannen i Rogaland som koordinerer av større hendelser i fylket. Tenker her på ekstremvær situasjoner og f.eks. flyktningkrisen i 2015. Opplever at staten på departementsnivå er for lite koordinert på tvers og overfor lavere forvaltningsnivå - her er det et forbedringspotensial.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Lov om brannvern, kommuneloven, helse og sosiallovgivning, plan- og bygningsloven.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Litt todelt. Frem til nå opplever jeg at Sandnes gjør en del arbeid i det stille, men vi markedsfører det ikke så synlig. Opplever at vi har en positiv utvikling. Vil trekke frem dt regionale ROS arbeidet og kommunens arbeid med revideringen av den helhetlige risiko- og sårbarhetsanalysen.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Da vil jeg si at vi må ha en arealpolitikk som samstemmer med de naturlige stedlige kvalitetene som finnes. At en unngår å bygge på søppelfyllinger, ras og flomutsatte områder. At vi legger til rette for god aldersspredning blant innbyggere i bydelene. Tenker på infrastruktur som skal tåle påkjenning og oppvekstsvilkår for unge og eldre som er bærekraftig. Det kan også være sikringstiltak og forebygging i forhold til naturhendelser som flom og ras.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Her vil jeg svare nei. Vi har en kommune- og økonomiplan som skal henge sammen. Skulle ønske at vi hadde en analyse som belyste nærmere hvilke risiki vi må ta høyde for knyttet til disse planene. Hva vil det f. eks koste kommunen om alle våre lånegarantier kreves inn i løpet av noen få dager? Det må dreie seg om risikostyring.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

I sentrum grunnforhold, havstigningsnivå og flomfare i Stora åna og Stangelands åna.

Når det gjelder arealbruk, tenker jeg at vi ikke fokuserer nok på sårbarheten ved å bygge ned matjord i et langsiktig perspektiv. Samtidig forvaltningen av kystlinjen vår. De demografiske forholdene er i noen bydeler er sårbare for en uheldig utvikling.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Jeg tenker at jeg er vektingen 40/60. Her tenker jeg på et overordnet nivå. Men private aktører har stor påvirkning på detaljreguleringen.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Utflytting av godsterminalen fra Brueland til Ganddal. Har gitt mulighet for en positiv byutvikling på Brueland framfor transport og logistikk formål. Vagle industriområde har fått en positiv utvikling som følge av flyttingen til Ganddal.

Flytting av Sandnes Havn fra Indre Vågen til Somaneset. Frigjør areal i sentrum, høykvalitets tomter og areal. Positivt løft for byen og sentrum.

Samtidig planen om Bus – vei og kollektiv satsing lokalt og regionalt er positive byutviklingsgrep. Tilslutt er bypark på Ruten vesentlig for å komme bort fra en negativ omtale av Ruten – området.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Ja, vil si at det i forhold til arealdelen blir gjort mye analysearbeid. Her med tanke på nye boligområder og f.eks. masseuttak eller konsekvenser av Bus- veien. Men når det gjelder sikkerhetsstyring må jeg svare nei. Som et eksempel på dette vil jeg nevne planlegging av utbygging i Sandnes Øst- hvor vi rett og slett ikke var klar over sprengstofflager på Sviland med gjeldene sikkerhetssoner osv. med bakgrunn i dette var vi i ferd med å legge nye boligområder tett på dette. Så sikkerhetstenkningen er nok et stykke borte vi har en utfordring med å kople sammen ulike analyser opp mot kommuneplanen og helhetlig risiko- og sårbarhetsanalyse.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Tenker at demografi, integrering og fare for gettoisering når vi nå skal fortette byen. Andre utfordringer er hvordan vi i et stadig mer digitalt skal klare oss ved bortfall av e-kom. Eller langvarig bortfall av strøm sammen med bortfall av vannforsyning. Tilslutt vil jeg også nevne klimatilpassning og ekstremvær.